П Р О Т О К О Л   № 1
от заседание на комисия “Бюджет и финанси”,
проведено на 16 януари 2023 г.

ПРИСЪСТВАЛИ НА ЗАСЕДАНИЕТО:	Боян Магдалинчев - председател  
Георги Кузманов
Гергана Мутафова
Калина Чапкънова
Севдалин Мавров

От администрацията на ВСС присъстваха: Маргарита Радкова – директор на дирекция „Бюджет и финанси” и Елисавета Илиева – н-к отдел „Счетоводство и методология”, той и главен счетоводител.

1. ОТНОСНО: Указания до приемането на Закона за държавния бюджет на  Република България за 2023 г. и постановлението за неговото изпълнение.

Комисия „Бюджет и финанси”
Р Е Ш И :

1. УКАЗВА на административните ръководители на органите на съдебната власт, че до приемането на Закона за държавния бюджет на Република България за 2023 г. и постановлението за неговото изпълнение и в съответствие с разпоредбите на чл. 87 от Закона за публичните финанси и Закона за  прилагане на разпоредби на ЗДБРБ за 2022 г., Закона за бюджета на ДОО за 2022 г. и Закона на НЗОК за 2022 г. /обн., ДВ, бр. 104 от 30.12.2022 г., в сила от 01.01.2023 г./, следва да създадат необходимата организация за поддържане на добро финансово състояние и ефективно, ефикасно и икономично използване на бюджетния ресурс. От особено значение е финансовото управление и контрол да се извършва при засилена финансова дисциплина и ясно дефинирани приоритети, като не се поемат ангажименти за разходи, които финансово не са обезпечени, и да не се допускат просрочени задължения и вземания. За целта следва да се създаде организация за своевременното идентифициране на рисковете и причините за възникване на просрочени задължения и вземания, въз основа на информацията за поетите  ангажименти за разходи и начислените задължения и за начислените вземания. 
2.  УКАЗВА на административните ръководители на органите на съдебната власт, че до приемането на Закона за държавния бюджет на Република България за 2023 г. не следва да отправят до Пленума на ВСС, респективно комисия „Бюджет и финанси“, искания за корекции на бюджетите им /включително и за помощи от централизирания фонд СБКО/, тъй като по обективни причини такива не могат да бъдат разглеждани и извършвани.

2. ОТНОСНО: Искане от административния ръководител на Административен съд - Варна за прехвърляне на неусвоени средства за следващата календарна година.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ неусвоените средства за закупуване и доставка на мрежов сторидж в размер на ... да бъдат заложени при разработване на бюджета на Административен съд - Варна по § 52-00 „Придобиване на ДМА“ за 2023 г.

3. ОТНОСНО: Искане от административния ръководител на Административен съд - Кърджали за прехвърляне на неусвоени средства за следващата календарна година.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ неусвоените средства за изготвяне на технически паспорт на административна сграда с адрес: гр. Кърджали, ул. „Булаир“ № 12 в размер на ... да бъдат заложени при разработване на бюджета на Административен съд - Кърджали по § 51-00  „Основен ремонт на ДМА“ за 2023 г.

4. ОТНОСНО: Искане от административния ръководител на Административен съд – Русе за прехвърляне на неусвоени средства за следващата календарна година.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ неусвоените средства за провеждане на обществена поръчка с предмет: „Ремонтни дейности по фасади на сградата на Административен съд - Русе“ в размер на ...  да бъдат заложени при разработване на бюджета на Административен съд - Русе по § 10-00 „Издръжка“ за 2023 г.

5. ОТНОСНО: Искане от председателя на Върховен административен съд за прехвърляне на неизразходвани средства от предходната година.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ неизразходваните средства по сключени договори от Върховен административен съд в размер на ... да бъдат включени при утвърждаване на бюджета на съда за 2023 г. по § 10-00 „Издръжка“ в размер на …. и по § 51-00 „Основен ремонт на ДМА“ в размер на ...

6. ОТНОСНО: Искане от административния ръководител на Окръжен съд – Ямбол за прехвърляне на неизразходвани средства от предходната година.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ неизразходвани средства за доставка на 41 броя компютърни конфигурации с операционна система, 1 брой сървър и лиценз за операционна система за сървър в общ размер на    ... да бъдат заложени при разработване на бюджета за 2023 г. на Окръжен съд - Ямбол по § 52-00 „Придобиване на ДМА“ в размер на …. и по § 53-00 „Придобиване на НДА“ в размер на …. 

7. ОТНОСНО: Искане от и.ф. административен ръководител на Районен съд гр. Стара Загора за прехвърляне на неизразходвани средства от предходната година.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ неизразходваните средства за  доставка на компютърна и периферна техника в размер на …. да бъдат заложени при разработване на бюджета за 2023 г. на Районен съд - Стара Загора по § 52-00 „Придобиване на ДМА“.

8. ОТНОСНО: Искане от административния ръководител на Районен съд – Нова Загора за прехвърляне на неизразходвани средства от предходната година.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ неизразходвани средства за  извършване на текущ ремонт и дезинфекция на сграда в размер на …. да бъдат заложени при разработване на бюджета на Районен съд - Нова Загора за 2023 г. по § 10-00 „Издръжка“.

9. ОТНОСНО: Искане от и.ф. административен ръководител на Административен съд София – град за осигуряване на средства за изплащане на обезщетение по изпълнителен лист.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ средствата в размер на                    …. необходими за изплащане на предявено вземане по изпълнителен лист от 05.01.2022 г., издаден от Софийски градски съд в полза на …, да бъдат заложени при разработване на бюджета на Административен съд София - град за 2023 г. по § 10-00 „Издръжка“.
10. ОТНОСНО: Искане от административния ръководител на Софийски окръжен съд за осигуряване на средства за изплащане на обезщетение по изпълнителен лист.

Комисия „Бюджет и финанси”
Р Е Ш И :

1. ДАВА СЪГЛАСИЕ Софийски окръжен съд да извърши разход по § 10-00 „Издръжка“ в размер на …. необходими за изплащане на предявено вземане по изпълнителен лист от 08.12.2022 г., издаден от Софийски градски съд в полза на ….
2. ВЪЗЛАГА на дирекция „Бюджет и финанси“ средствата да бъдат заложени при разработване на бюджета на Софийски окръжен съд за 2023 г.

11. ОТНОСНО: Искане от административния ръководител на Окръжен съд - Ямбол за възстановяване на целево отпуснати средства.

Комисия „Бюджет и финанси”
Р Е Ш И :

	Приема за сведение писмо с вх. № ВСС - 5/03.01.2023 г. от Окръжен съд - Ямбол относно усвояване на отпуснати средства по § 10-00 „Издръжка“ и § 51-00 „Основен ремонт на ДМА“.

12. ОТНОСНО: Освобождаване на гаранция във връзка с изпълнение на договор № ВСС – 13983/07.10.2021 г. между ВСС и „Енерджи Маркет Глобал“ ООД с предмет: „Избор на доставчик на електрическа енергия и координатор на балансираща група за обектите, предоставени за управление на Висшия съдебен съвет, присъединени на средно и ниско напрежение“.

Комисия „Бюджет и финанси”
Р Е Ш И :

1. ДАВА СЪГЛАСИЕ да бъде освободена гаранцията за изпълнение по договор № ВСС – 13983/07.10.2021 г. в размер на …. в полза на „Енерджи Маркет Глобал“ ООД.
2. ВЪЗЛАГА на дирекция „Бюджет и финанси“ да възстанови гаранцията за изпълнение по договор № ВСС – 13983/07.10.2021 г. в размер на …. на „Енерджи Маркет Глобал“ ООД.

13. ОТНОСНО: Писмо от Весела Гълъбова – заместник-председател на Районен съд - Варна и национално лице за контакт на Националната съдебна мрежа по граждански и търговски дела (НСМГТД) – граждански дела относно командироване на представители на НСМГТД за участие в 21-ва годишна среща на лицата за контакт на Европейската съдебна мрежа по граждански и търговски дела, която ще се проведе в гр. Брюксел, Белгия в периода 23-24 януари 2023  г.  

Комисия „Бюджет и финанси”
Р Е Ш И :

1. ДАВА СЪГЛАСИЕ да бъдат командировани за участие в 21-ва годишна среща на лицата за контакт на Европейската съдебна мрежа по граждански и търговски дела, която ще се проведе в гр. Брюксел, Белгия, за периода 22-25 януари 2023  г.:  
- Борис Константинов Динев – съдия в Софийски районен съд и член на Националната съдебна мрежа по граждански и търговски дела в Република България;
- Вергиния Христова Мичева – Русева – съдия в Софийски градски съд и член на Националната съдебна мрежа по граждански и търговски дела в Република България.
2. Пътните разходи и разходите за нощувки са за сметка на организаторите на срещата.
3. На основание чл. 4 от Наредбата за служебните командировки и специализации в чужбина, разходите за медицински застраховки, за периода на командироване, са за сметка на Софийски градски съд и Софийски районен съд.
4. Разходите за дневни пари са за сметка на Висшия съдебен съвет. 
5. Решението да се изпрати на председателите на Софийски градски съд и Софийски районен съд в съответствие с разпоредбата на чл. 4 от Наредбата за служебните командировки и специализации в чужбина, за съгласуване.
Забележка: 
Договор № ВСС- 2089/19.02.2018 г. между Висшия съдебен съвет и „КЛИО ТРАВЕЛ" ООД с предмет: „Осигуряване на самолетни билети за превоз на пътници и багаж в чужбина, медицински застраховки и при необходимост хотелски резервации и наземен транспорт в чужбина за членове на Висшия съдебен съвет, магистрати от органите на съдебната власт, съдебни служители, както и придружаващи ги лица при служебните пътувания" е изтекъл на 19.02.2022 г. и към настоящия момент няма сключен нов договор и не е обявена процедура за осигуряване на посочената услуга.  

14. ОТНОСНО: Доклад от Калина Чапкънова – член на ВСС и ръководител на проект „Подобряване на процедурите по атестация и формиране на възнагражденията на съдебните служители в Република България“ относно сключване на граждански договор с предмет: „Изготвяне на анализ на съществуващите възможности за атестиране на съдебните служители чрез функциониращите информационни системи на съдебната власт“. /вх. № ВСС – 11725/04.01.2023 г./
Извлечение от протокол № 1/10.01.2023 г. от заседание на КСА към ПК на ВСС.
Извлечение от протокол № 1/11.01.2023 г. от заседание на КСА към СК на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ главният секретар на ВСС да сключи граждански договор с г-жа … с предмет: „Изготвяне на анализ на съществуващите възможности за атестиране на съдебните служители чрез функциониращите информационни системи на съдебната власт“, за срок до 3 /три/ месеца, на стойност до …..

15. ОТНОСНО: Справка за размера на утвърдените и усвоените средства от органите на съдебната власт по § 51-00 „Основен ремонт на ДМА“ към 31.12.2022 г.

Комисия „Бюджет и финанси”
Р Е Ш И :

1. ПРИЕМА ЗА СВЕДЕНИЕ справка за размера на утвърдените и усвоените средства от органите на съдебната власт по § 51-00 „Основен ремонт на ДМА“ към 31.12.2022 г.
2. ПРЕДОСТАВЯ справка за размера на утвърдените и усвоените средства от органите на съдебната власт по § 51-00 „Основен ремонт на ДМА“ към 31.12.2022 г. на дирекция „Управление на собствеността на съдебната власт“.
3. Комисия „Управление на собствеността“ да предостави на Пленума на Висшия съдебен съвет информация за утвърдените и усвоените средства от органите на съдебната власт по § 51-00 „Основен ремонт на ДМА“ по обекти, съгласно решение на Пленума на Висшия съдебен съвет по протокол № 20/21.10.2021 г., т. 24.

16. ОТНОСНО: Справка за усвояването на средствата за планираните за 2022 г. текущи ремонти на органите на съдебната власт, предоставена от КУС, за сведение.

Комисия „Бюджет и финанси”
Р Е Ш И :

Приема за сведение справка за усвояването на средствата за планираните за 2022 г. текущи ремонти на органите на съдебната власт.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ

ЧЛЕНОВЕ:  /П/  ГЕОРГИ КУЗМАНОВ

/П/ ГЕРГАНА МУТАФОВА

/П/  КАЛИНА ЧАПКЪНОВА

/П/ СЕВДАЛИН МАВРОВ